Anastasius I (pave)

Anastasius I var pave fra 27. november 399 til sin død 19. desember 401.

Liv og virke
Bakgrunn
Han var ifølge sin biografi i Liber Pontificalis fra Roma og sønn av en mann som het Maximus.

Pave
Han tok avstand fra skriftene til kirkefaderen Origenes fra Alexandria etter at disse var blitt oversatt til latin. Dette ble nok fremskyndet av at han våren 400 fikk et brev fra patriarken av Alexandria, Theofilos, som beklaget seg over alt det onde Origenes' skrifter skulle ha ført med seg. Videre var disse også fordømt i Egypt. Anastasius innkalte da til en synode som fordømte Origenes' skrifter. Like etter sluttet også keiseren seg til dette vedtaket. Som sin forgjenger pave Siricius gjorde Anastasius mye for å oppretholde et godt forhold til biskopen i Thessalonika, slik at prefekturet Illyria ble værende under den romerske kirkes innflytelse. Pave Anastasius brevvekslet også med biskopene i Nord-Afrika. De ønsket tillatelse til å gi donatistiske geistlige adgang til embeder, ettersom det var mangel på prester, men dette fikk ikke støtte fra paven. Anastasius innførte forbud mot at personer med kroppslig lyte fikk tre inn i geistligheten, og dessuten ordningen med at menigheten under gudstjenesten skulle stå oppreist under opplesningen av evangeliet. 

Anastasius ble begravd i Roma på den pontiske kirkegårdenKelly, side 37 ved Via Portuensishttps://pleiades.stoa.org/places/303999556 tilsvarende det som i dag kalles Via Campana.https://www.comune.roma.it/web-resources/cms/documents/Scheda_Campana_.pdf  

Blant hans venner var Paulinus av Nola, Augustin og Hieronymus, som omtalte ham som en meget hellig mann, sterk i troen, men rik i sin fattigdom. Hieronymus nevner også at Anastasius var far til sin etterfølger på pavestolen, Innocens I.http://www.catholic365.com/article/5448/pope-saint-anastasius.html

Pave Anastasius' relikvier ble i 846 - sammen med etterfølgeren Innocens' - fraktet til Gandersheim av Liudolf av Sachsen og hans kone Oda, Rachel Fulton Brown og Bruce W. Holsinger: History in the comic mode s. 295 og lagt i krypten i stiftskirken der.

 Litteratur 

 Kelly, J.N.D., The Oxford Dictionary of Popes. Oxford University Press, Oxford, 1986. ISBN 0-19-213964-9.
 Oppslag om Anastasius i "Catholic Encyclopedia" (1907) hos Newadvent.org

Referanser

Kategori:Paver
Kategori:Italienske helgener
Kategori:Personer fra Roma
Kategori:Fødsler på 300-tallet
Kategori:Dødsfall i 401